ગૂગલ માટે ભારત એક બહુ મોટું માર્કેટ છે અને ભારતમાં એન્ડ્રોઇડ સ્માર્ટફોનનો વ્યાપ જે રીતે સતત વધી રહ્યો છે એ ધ્યાને લઇને ગૂગલ તેની દરેક સર્વિસીઝમાં ભારતીય ભાષાઓની સુવિધાઓ ઉમેરી રહી છે. અલબત્ત સ્માર્ટ ડિવાઇસમાં ભારતીય ભાષાના ઉપયોગની ગુણવત્તા હજી ઘણે અંશે પ્રારંભિક તબક્કામાં છે. ગૂગલની દરેક સર્વિસની ગુણવત્તાનો આધાર તેને એ ભાષામાં કેટલો ડેટા અને કન્ટેન્ટ મળે છે તેના પર છે. ભારતીય ભાષાઓમાં ગૂગલને હજી પ્રમાણમાં ઘણું ઓછું કન્ટેન્ટ મળે છે.